Die vooruitsigte vir die plaaslike veebedryf is tans rooskleurig ná die velerlei probleme van die afgelope dekade.
Mnr. Nick Serfontein, voorsitter van die Sernick-groep, skryf dié verbetering onder meer daaraan toe dat vleispryse in die afgelope jaar met sowat 35% gestyg het. Daar was ook ’n styging in die prys van speenkalwers en teeldiere vir kuddebou ná die droogte.